laion/Wikipedia-Exotic huggingface dataset:
פרס אנני למשחק הווידאו הטוב ביותר

פרס אנני למשחק הווידאו הטוב ביותר (באנגלית: The Annie Award for Best Animated Video Game) היה פרס שהוענק מדי שנה על ידי אסיפ"א - הוליווד, ארגון ללא כוונת רווח, למשחק וידאו אחד בכל שנה בין השנים 2005 ל־2014. הפרס הוא אחד מפרסי האנני, המוענק עבור תרומות לאנימציה, כולל מפיקים, במאים ושחקני קול. פרס אנני למשחק הווידאו המונפש הטוב ביותר נוצר בשנת 2005, והוא הוענק מדי שנה למעט בשנת 2009. כדי להיות זכאי לפרס, המשחק חייב היה להציג בהקרנת בכורה בשנה שלפני טקס פרסי האנני הבא, והמפתחים של המשחק היו צריכים לשלוח DVD בן חמש דקות המציג את המשחק והגרפיקה של המשחק לוועדה שמונתה על ידי מועצת המנהלים של אסיפ"א - הוליווד. פרס אנני למשחק הווידאו המונפש הטוב ביותר הוענק לתשעה משחקי וידאו. לחברת פיתוח משחקי הווידאו THQ (שהושבתה) היו מועמדים שישה ממשחקיה לפרס אנני למשחק הווידאו המצויר הטוב ביותר ואחד מהם, רטטוי, זכה בפרס. בין המועמדים, שבעה משחקי וידאו שהם עיבודים לסרט עלילתי ושלושה הם עיבודים לסדרות טלוויזיה מונפשות. אף על פי שרוב המועמדים יצאו למספר קונסולות משחקי וידאו, שלושה מהמשתתפים בפרס אנני ה־38 (שנערך ב־5 בפברואר 2011) וחמישה מתמודדים בטקס פרסי אנני ה־39 יצאו רק בפלטפורמה אחת באותה עת. להלן רשימת הזוכים והמועמדים, נכון לשנת 2020:   הערות:• הזוכה מסומן בצהוב • בסוגריים מספר הטקס ולידו השנה שבגינה הפרס מוענק אתר האינטרנט הרשמי של פרס אנני למשחק הווידאו הטוב ביותר Tor Thorsen, THQ cooking up Ratatouille, gamespot.com, November 6, 2006.
וולמר (אי)

האי וולמר (באנגלית: Vollmer Island) הוא אי מכוסה קרח, למול חופי ארץ מרי בירד, שבאנטארקטיקה. האי ממוקם בקצהו של מדף הקרח סולזברגר; 13 קילומטרים צפונית-מערבית מהאי קרוננווט. אורכו של האי 20 קילומטרים. האי התגלה ומופה באופן גס על ידי משלחת בירד לאנטארקטיקה (משלחות שחקרו את אנטארקטיקה בין השנים 1928– 1930), בפיקודו של אדמירל ריצ'רד בירד. שמו של האי ניתן לו על ידי הוועדה המייעצת לשמות אנטארקטיים (US-ACAN). האי נקרא על שמו של לוטננט ויליאם ט. ה. וולמר (T.H. Vollmer), מצי ארצות הברית, שהיה קצין הנדסה באוניית צי ארצות הברית גליישר (USS Glacier), אשר סיירה לאורך חוף זה של ארץ מרי בירד בעונת המחקר (הקיץ האנטארקטי) 1961–1962. • Kelly M. BRUNT, Emile A. OKAL, Douglas R. MacAYEAL, Antarctic ice-shelf calving triggered by the Honshu (Japan) earthquake and tsunami, March 2011, Journal of Glaciology, Vol. 57, No. 205 2011, DOI: https://doi.org/10.3189/002214311798043681 האי וולמר באתר הסקר הגאולוגי של ארצות הברית האי וולמר באתר הגאזט האנטארקטי של ממשלת אוסטרליה האי וולמר באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי וולמר מחשבון מרחקים - מרחק מהאי וולמר לאתרים סמוכים מזג אוויר נוכחי מעודכן באי וולמר תחזית מזג אוויר עדכנית ארוכת טווח עבור האי וולמר סטטיסטיקות מזג אוויר ונתוני מזג אוויר היסטוריים עבור האי וולמר גאזט השמות האנטארקטיים הרשמי של ארצות הברית צו מתן השמות האנטארקטיים הרשמי של ממשלת ניו זילנד מידע גאוגרפי והיסטורי
There Will Be Blood

There Will Be Blood (בעברית: יִהְיֶה דָּם) הוא שיר שהוקלט על ידי הזמרת-יוצרת הגרמנייה קים פטרס, מתוך אלבום האולפן השני שלה, Turn Off the Light. הוא יצא לאור ב-1 באוקטובר 2019, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס. מבחינת מוזיקלית, השיר מאופיין בסוגות כדוגמת פופ אפל ואלקטרופופ ומבחינה לירית, מילותיו עוסקות ביחסי מין ולאיך זה יכול להיות אפל. השיר נכתב על ידי ווהן אוליבר, ת'רון תומאס, לוקאס גוטוואלד, ג'סי סיינט ג'ון, ארון ג'וסף וקים פטרס והופק על ידי ארון ג'וסף, ווהן אוליבר וד"ר לוק. סטיבן דאו ממגזין הבילבורד סקר את השיר, תוך שטען שמדובר בשיר "שנשמע כמו שיר שטני". ב-MTV News תואר השיר כ"פרוסה מחשמלת של קים פטרס, ששרה על המוות שלך". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.5 מיליון השמעות. קים פטרס ביצעה את השיר ב-30 באוקטובר 2019, יממה לפני ליל כל הקדושים בלוס אנג'לס, ארצות הברית. ההופעה הייתה מלווה באפקטים שמתאימים לאווירת החג והייתה חלק מתוך סיבוב ההופעות השני שלה "Clarity Tour", שנתמך על גבי אלבום הבכורה שלה, Clarity. ההופעה צברה למעלה מ-120 אלף צפיות. האודיו הרשמי של השיר הועלה ליוטיוב ב-1 באוקטובר 2019, תוך שהצליח לצבור למעלה ממיליון צפיות. בשנת 2021 עלתה לשידור הסדרה "סיפורי אימה אמריקאים", במסגרתה הושמע השיר בפרק השני. סרטון השיר "There Will Be Blood" באתר יוטיוב ווהן אוליבר, ת'רון תומאס, לוקאס גוטוואלד, ג'סי סיינט ג'ון, ארון ג'וסף, קים פטרס TURN OFF THE LIGHT, נבדק ב-2020-10-22 Kim Petras Wants To Electrify Your Halloween With 'Turn Off The Light', MTV (באנגלית) Stephen Daw, Stephen Daw, Kim Petras Rings in the Spooky Season With ‘Turn Off the Light’ Project: Listen, Billboard, ‏2019-10-01 (באנגלית אמריקאית) Kim Petras – There Will Be Blood (באנגלית), נבדק ב-2020-10-22 Kim Petras Rings in the Spooky Season With 'Turn Off the Light' Project: Listen, Billboard (באנגלית) Trey Alston, Kim Petras Wants To Electrify Your Halloween With 'Turn Off The Light', MTV News (באנגלית) Kim Petras - There Will Be Blood - Live in LA @ The Shrine - 10-30-19 Kim Petras Setlist at Melkweg The Max, Amsterdam, setlist.fm (באנגלית) There Will Be Blood - Kim Petras (Official Audio) American Horror Stories, 2021-07-15, נבדק ב-2023-09-23
קרוננווט (אי)

האי קרוננווט (באנגלית: Cronenwett Island) הוא אי מכוסה קרח, הממוקם בארכיפלג מרשל, למול חופי ארץ מרי בירד, שבאנטארקטיקה. האי ממוקם בין האי וולמר והאי סטיבנטון. אורכו של האי 40 קילומטרים. גובהו של האי 374 מטרים מעל פני הים. האי התגלה ומופה על ידי משלחות בירד לאנטארקטיקה (שחקרה את אנטארקטיקה בין השנים 1928– 1930) בפיקודו של אדמירל ריצ'רד בירד. שמו של האי ניתן לו על ידי הוועדה המייעצת לשמות אנטארקטיים. האי נקרא על שמו של קומנדר וו. ר. קרוננווט (W.R. Cronenwett), שהיה קצין צילום במהלך מבצע דיפ פריז II שנערך בעונת המחקר (הקיץ האנטארקטי) 1956–1957; וקצין הסברה במהלך מבצע דיפ פריז בשנת 1962. האי קרוננווט באתר הסקר הגאולוגי של ארצות הברית האי קרוננווט באתר הגאזט האנטארקטי המשווה SCAR של ממשלת אוסטרליה מפת אזור האי קרוננווט מחשבון מרחקים - מרחק מהאי קרוננווט לאתרים סמוכים מזג אוויר נוכחי מעודכן באי קרוננווט תחזית מזג אוויר עדכנית ארוכת טווח עבור האי קרוננווט סטטיסטיקות מזג אוויר ונתוני מזג אוויר היסטוריים עבור האי קרוננווט גאזט השמות האנטארקטיים הרשמי של ארצות הברית גאזט השמות האנטארקטיים הרשמי של ממשלת ניו זילנד מידע גאוגרפי והיסטורי מידע גאוגרפי
מסתם אבי העורקים

מסתם אבי העורקים (באנגלית: aortic valve) הוא מסתם בלב האדם הנמצא בין חדר שמאל לאבי העורקים. במהלך הסיסטולה של החדר השמאלי, הלחץ בחדר עולה, המסתם נפתח ודם זורם מחדר שמאל לאבי העורקים ומשם לגוף. בסוף הסיסטולה, כשהלחץ בחדר שמאל יורד, המסתם נסגר ומונע מעבר של דם לאבי העורקים. במסתם אבי העורקים תקין ישנם 3 כיסים, בעוד של-1-2% מהאוכלוסייה יש מום לב מולד והוא בעל 2 כיסים. כשהכיסים סגורים, במהלך הדיאסטולה, החלל שנוצר מעל הכיסים מכונה סינוס אבי העורקים (aortic sinus) או הסינוס על שם ולסלבה. מהכיסים יוצאים 2 עורקים כליליים - העורק הכלילי הימני והעורק הכלילי השמאלי. הערכה של תפקוד המסתם מבוצעת על ידי האזנה בסטטוסקופ, אקוקרדיוגרפיה ומכשירי הדמיה שונים. המסתם תורם לרכיב A2 של קול הלב השני (S2) והוא אחד מארבעת מסתמי הלב ואחד משני מסתמי הכיסים בלב. המחלות העיקריות הקשורות לתפקוד לקוי של המסתם כוללות אי-ספיקת מסתם אבי העורקים והיצרות מסתם אבי העורקים. ניתוחים המבוצעים במסתם כוללים החלפה של המסתם או תיקון של המסתם. תיקון לרוב מבוצע באי-ספיקה ולעיתים בטיפול במפרצת באבי העורקים ובהיצרות מולדת של המסתם . החלפה של המסתם מבוצעת על ידי מסתם מלאכותי או על ידי מסתם ביולוגי שמקורו מן החי, לרוב של חזיר. אחד מהסיבוכים של אנדוקרדיטיס הוא פגיעה במסתם, אם כי זהו סיבוך יחסית נדיר. שמות הכיסים של המסתם משתנים ממקור למקור. לעיתים מכנים אותם כיס העורק הכלילי הימני, כיס העורק הכלילי השמאלי והכיס ללא עורק כלילי ולעיתים מכונים הכיס הימני, השמאלי והאחורי. מדיה וקבצים בנושא מסתם אבי העורקים בוויקישיתוף Bayne, Edward J (8 בינואר 2016). "Bicuspid Aortic Valve: Background, Pathophysiology, Epidemiology". Medscape. נבדק ב-2 באפריל 2018. {{cite web}}: (עזרה) Hans-Joachim Schäfers: Current treatment of aortic regurgitation. UNI-MED Science, Bremen, London, Boston 2013, ISBN 978-3-8374-1406-6. Ho, SY (בינואר 2009). "Structure and anatomy of the aortic root". European Journal of Echocardiography. 10 (1): i3-10. doi:10.1093/ejechocard/jen243. PMID 19131496. {{cite journal}}: (עזרה) Last's anatomy, regional and applied (9th. ed.). Churchill Livingstone. 1994. p. 268. ISBN 044304662X. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אברומי וינברג

אברומי וינברג המוכר בשמו הפרטי "אברומי", הוא זמר-יוצר חרדי ישראלי. אברומי נולד למשפחה חסידית באמריקה (אביו הוא נכדו של רבי יוחנן טברסקי, האדמו"ר מטאלנה). בגיל שנתיים עלה עם משפחתו לישראל והתגורר בשכונת רמות בירושלים. למד בישיבת רש"י ובהמשך בישיבת קריית מלאכי ולאחר אירוסיו חזר ללמוד בישיבת רש"י. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. לאחר נישואיו החל להופיע בחתונות ובדצמבר 2012 הוציא את הסינגל "מעוז צור". בפברואר 2013 הוציא את הסינגל השני "לנגן ולנגן", ובאפריל באותה שנה הוציא לשיר קליפ. בספטמבר 2014 הוציא את הסינגל השלישי "עם סגולה". בינואר 2015 השיק את אלבומו הראשון "לנגן ולנגן" בהפקת ג'ף הורביץ. בדצמבר 2018 הוציא את הסינגל הראשון מתוך אלבומו השני "מבינים את החיים". בספטמבר 2018 הוציא בהשראת מיזם הקולולם את השיר ברכת כהנים בהשתתפות 300 תלמידי ישיבת רש"י, השיר הוקלט במחנה הקיץ של הישיבה בתפרח שעל התלמידים ניצח אהרל'ה נחשוני, עם השיר הזה זכה אברומי להכרה רחבה בציבור והקליפ לשיר זכה ליותר מ-2 מיליון צפיות. במרץ הוציא את הסינגל "עבד נרצה".באפריל 2020 הוציא את הסינגל "ונצעק", ובמאי הוציא את הסינגל "הנה היא באה". בספטמבר הוציא סינגל בשיתוף פעולה עם הזמר ירון בר בשם "אבא יקר". זכה במקום הראשון במצעד השנתי של 'קול חי מיוזיק' לשנת 2020 בקטגוריית 'פריצת השנה'. בנובמבר 2020 החל להנחות את התוכנית "לקראת שבת" בערוץ 97 עם קובי מירסקי. בינואר 2021 הוציא עם שרולי ברונכר את הסינגל "שובו אליי". במרץ 2022 הוציא את הסינגל "לא מאוחר". 2015: לנגן ולנגן 2012: מעוז צור 2013: לנגן ולנגן 2014: עם סגולה 2015: להודות ולהלל (עם שמואל יפת) 2018: מבינים את החיים 2018: ברכת כהנים 2019: עבד נרצה 2020: ונצעק 2020: הנה היא באה 2020: אבא יקר (עם ירון בר) 2021: שובו אליי (עם שרולי ברונכר) 2022: לא מאוחר 2023: ליבי ער (עם יצחק דה סקנד) 2019: לצאת מאזור הנוחות (אורח - עונה 1, פרק 3) 2020: לקראת שבת (מנחה - 5 פרקים) 2023: שרים בסלון (אורח - עונה 4: ספיישל, פרק 4) אברומי וינברג, ברשת החברתית פייסבוק אברומי וינברג, ברשת החברתית אקס (טוויטר) אברומי וינברג, ברשת החברתית אינסטגרם אברומי וינברג, סרטונים בערוץ היוטיוב אברומי וינברג, באתר ספוטיפיי ההחלטה הייתה קורעת, אבל לא אופיע בפני קהל מעורב - הידברות אברומי ויינברג שר לכבוד חנוכה, מעוז צור - רדיו גאולה אברומי וינברג לא מצליח להפסיק לנגן ולנגן - בחדרי חרדים קוביס, אברומי וינברג בקליפ מרהיב בשדות החיטה, באתר ערוץ 7, 3 באפריל 2013 אברומי וינברג בסינגל קליפ: עם סגולה – רדיו גאולה יאיר טוקר, ‏אברומי ויינברג משיק: "לנגן ולנגן", באתר כיכר השבת, 4 בינואר 2015 נתנאל לייפר, ‏אברומי ויינברג בסינגל: 'מבינים את החיים', באתר כיכר השבת, 16 בדצמבר 2018 כיכר השבת, ‏אברומי וינברג ובחורי רש"י שרים "ברכת כהנים" • צפו, באתר כיכר השבת, 26 בספטמבר 2018 הקולולם החרדי הראשון - "ברכת כהנים" של אברומי ויינברג, סרטון בערוץ "ynet", באתר יוטיוב (אורך: 04:48) אברומי וינברג בסינגל חדש: "עבד נרצה" - קול חי מיוזיק ישראל רוזן, סיכום מצעדי המוזיקה תש"פ, באתר המחדש, ‏8 באוקטובר 2020 יאיר טוקר, ‏אברומי וינברג בסינגל להשבת החטופים: "ליבי ער", באתר כיכר השבת, 22 בנובמבר 2023
Close Your Eyes (שיר של קים פטרס)

Close Your Eyes (בעברית: עֲצֹם עֵינַיִם) הוא שיר שהוקלט על ידי הזמרת-יוצרת הגרמנייה קים פטרס, מתוך המיני-אלבום השלישי שלה, Turn Off the Light, Vol. 1. הוא יצא לאור ב-1 באוקטובר 2018, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס. "Close Your Eyes" הוא הרצועה העשירית מתוך הפרויקט השני באורך מלא של קים פטרס, Turn Off the Light. "Close Your Eyes" הוא הרצועה השנייה מתוך המיני-אלבום, Turn Off the Light, Vol. 1, במסגרתה פטרס מגלמת את תפקידה של "מאהבת מפלצתית" ("Monstrous Lover"), שלא תתן למי שנפל עליה לצאת בחיים ואף תוודא את הריגתו. היא מציעה להם לא להתנגד ולעצום את העיניים שלהם. בריאיון למגזין אאוט היא הצהירה את הדברים הבאים: "Close Your Eyes" התחיל את המיקסטייפ, הרעיון שביסס אותו בעצם. הוא ממש סקסי, ממש סינטטי. זה בדיוק כמו 'להיכנע לאימה של סקס איתי'. — פטרס בריאיון למגזין אאוט בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18.7 מיליון השמעות. קים פטרס ביצעה את השיר ב-20 ביוני 2019, בשיקגו, ארצות הברית באולם לינקולן. ההופעה הייתה מלווה באפקטים שהותאמו במיוחד לאווירת ליל כל הקדושים ונכללה כחלק מתוך סיבוב ההופעות הראשון שלה "Broken Tour", שנועד לעזור בקידום אלבום הבכורה שלה, Clarity. בפברואר 2020, שנה לאחר מכן ביצעה את השיר בפריז, צרפת. פטרס ביצעה את "Close Your Eyes" עם טרוי סיון במהלך סיבוב ההופעות שלו, "The Bloom Tour". האודיו הרשמי של השיר הועלה ליוטיוב ב-1 באוקטובר 2018, תוך שהצליח לצבור למעלה משני מיליון צפיות. סרטון השיר "Close Your Eyes" באתר יוטיוב קים פטרס, ארון ג'וסף, לוקאס גוטוואלד, שרה הדסון, ג'סי סיינט ג'ון Kim Petras – TURN OFF THE LIGHT, VOL. 1, a playlist by pattozapata on Spotify, Spotify Release group “TURN OFF THE LIGHT” by Kim Petras - MusicBrainz, musicbrainz.org Kim Petras – Close Your Eyes, נבדק ב-2022-09-26 Kim Petras's Track-by-Track Breakdown of Her Halloween Mixtape 'Turn Off the Light, Vol. 1', www.out.com, ‏2018-10-01 (באנגלית) TURN OFF THE LIGHT by Kim Petras, Genius (באנגלית) KIM PETRAS on Instagram: “#BROKENTOUR COMING TO UR STEP DADS HOUSE THIS JUNE 🖤 babes I cant wait … tickets on sale 10am Friday but if you’re a real one go to…”, Instagram (באנגלית) Kim Petras, Spotify KIM PETRAS - Close your eyes. Live Paris (2/02 /2020), נבדק ב-2022-09-26 Kim Petras - Close Your Eyes (Live in Boston, Ma - Bloom Tour 2018), נבדק ב-2022-09-26 Close Your Eyes - Kim Petras (Official Audio)
Fashion Monster

Fashion Monster (בעברית: מפלצת אופנה; ביפנית: ファッションモンスター, Fasshon Monsutā) הוא הסינגל השלישי של זמרת הפופ היפנית קיארי פאמיו פאמיו. הסינגל פורסם ב-17 באוקטובר 2012, לכבוד ליל כל הקדושים. נעשה בשיר שימוש בפרסומות של החברה היפנית ".G.u". קיארי הוציאה מחדש את הסינגל דרך סייר רקורדס בארצות הברית ב-30 באפריל 2013. מידע על הסינגל "Fashion Monster" באתר מיוזיק בריינז סרטון השיר "Fashion Monster" באתר יוטיוב Kyary Singles Discography Official Site "KYARY PAMYU PAMYU PERFORMING IN NEW YORK AND LOS ANGELES". 2013-04-09. "Fashion Monster". 2013-04-27. "2012年10月15日～2012年10月21日のCDシングル週間ランキング（2012年10月29日付）" (ביפנית). Oricon. 2012-10-24. נבדק ב-2012-10-24. "Billboard Japan Hot 100 2012/10/29付け" (ביפנית). Hanshin Contents Link. 2012-10-24. נבדק ב-2012-10-24. "Hot Singles Sales 2012/10/29付け" (ביפנית). Hanshin Contents Link. 2012-10-24. נבדק ב-2012-10-24. "Hot Top Airplay 2012/10/29付け" (ביפנית). Hanshin Contents Link. 2012-10-24. אורכב מ-המקור ב-2014-12-29. נבדק ב-2012-10-24. "Adult Contemporary Airplay 2012/10/29付け" (ביפנית). Hanshin Contents Link. 2012-10-24. נבדק ב-2012-10-24. "Kyarypamyupamyu Billboard Chart History".
בנדר בן סולטאן אאל סעוד

בנדר בן סולטאן בן עבד אל-עזיז אאל סעוד (בערבית: بندر بن سلطان بن عبد العزيز آل سعود; נולד ב-2 במרץ 1949) הוא בן למשפחת בית סעוד, משפחת המלוכה השלטת בסעודיה. בנדר נולד לסולטאן בן עבד אל-עזיז אאל סעוד, יורש העצר של ערב הסעודית, במרץ 1949 בטאיף. למרות זאת, נטען כי התאריך הוקדם על מנת שיוכל להתגייס לחיל האוויר הסעודי. בנדר נולד לכזריאן (Khiziran), שהייתה משרתת בבית המלוכה הסעודי. בתחילה סירבה משפחת המלוכה להכיר בו ובנדר גדל בשנותיו הראשונות מחוץ למשפחת המלוכה. רק כשהגיע בנדר לגיל שמונה ב-1957 הכירה בו המשפחה. בנדר שירת בחיל האוויר הסעודי עד ל-1968, ולאחר מכן למד תואר ראשון באוניברסיטת ג'ונס הופקינס בבולטימור. ב-1978 מונה בנדר כשליח מיוחד מטעם ח'אלד, מלך ערב הסעודית. ב-1982 מונה בנדר לציר צבאי בשגרירות ערב הסעודית בארצות הברית, וב-1983 מונה לשגריר, תפקיד בו החזיק בבמשך יותר משני עשורים, עד ל-2005. לאחר שסיים את תפקידו כשגריר, היה יושב ראש המועצה לביטחון לאומי של ערב הסעודית עד לסגירתה ב-29 בינואר 2015, והיה ראש סוכנות הביון של ערב הסעודית משנת 2012 עד 2014. ב-1 ביולי 2014 מונה לשליח המיוחד של המלך עבדאללה עד 29 בינואר 2015. באוקטובר 2020 יצא בביקורת פומבית נגד הנהגת הפלסטינים לדורותיה על רקע חתימת הסכמי אברהם לנרמול היחסים בין איחוד האמירויות, בחריין וישראל בתמיכת סעודיה. בנדר נישא להיפאא אל-פייסל אאל סעוד (אנ'), בתו של פייסל, מלך ערב הסעודית, ולהם שמונה ילדים. אחת מהם, רימה בינת בנדר אאל סעוד, מונתה ב-2019 כשגרירת ערב הסעודית בארצות הברית. מדיה וקבצים בנושא בנדר בן סולטאן אאל סעוד בוויקישיתוף יוסי מלמן, הנסיך בנדר בן סולטאן - אדריכל היחסים בין ישראל לסעודיה, באתר הארץ, 12 ביולי 2022 William Simpson (2008). The Prince: The Secret Story of the World's Most Intriguing Royal, Prince Bandar bin Sultan. New York: HarperCollins. ISBN 978-0-0611-8942-5. בנדר אבן סולטאן, “המנהיגים הפלסטינים גורמים נזק, במקום פתרון הם רק יצרו סבל”, באתר מידה, 11 באוקטובר 2020 ערך זה הוא קצרמר בנושא פוליטיקאים ובנושא ערב הסעודית. אתם מוזמנים לתרום לוויקיפדיה ולהרחיב אותו.
בו (סרט)

בו (באנגלית: Boo) הוא סרט אימה אמריקאי, אשר בוים על ידי אנתוני סי פרנטה. ג'סי הולדן מוזמנת על ידי החבר שלה, קווין, ושני חברים, פרדי ומארי, לבלות את ליל כל הקדושים בבית החולים סנטה מירה, שננטש לפני שנים בגלל שרפה. חברם, אמט, מכין את האביזרים כדי להפחיד את ג'סי אך הוא וכלבו מותקפים על ידי רוח רפאים. בינתיים אלן מחפש את אחותו, מג, שנעלמה עם חברתה, קתלין, בבית החולים לפני כמה ימים. חברו הוותיק של אביו, ארלו ריי ביינס, שהפך לשוטר לשעבר, מסרב בתחילה לבקשתו להתלוות אליו לבית החולים, אך משנה את דעתו ובכל זאת עוקב אחריו. אלן מוצא את הכלב שהושחת בצורה מחרידה, אך הוא פתאום קם לתחייה ותוקף את אלן עד שהוא יורה בו והורג אותו. כשנכנס לקומה השלישית, הוא מתאחד עם מג, שאומרת שהיא וקתלין התפצלו. כשהם מגיעים לבית החולים, ארבעת החברים מתחילים לחפש את אמט. כשהם לבד, קווין בוגד בג'סי על ידי קיום יחסי מין עם מארי. בינתיים, ג'סי, שמתגלה כמישהי שעוסקת במודעות רוחנית, מספרת לפרדי את סיפורה של אמה המנוחה, שמתה בגלל מחלה לפני שנים, אך עדיין מתקשרת איתה בכל ליל כל הקדושים. השניים נקלעים אל אמט המבוהל בחדר ההלבשה. כאשר החמישה נפגשים, אמט מתחיל לפתע לתקוף אותם. אלן ומג מגיעים בזמן ומג משתמשת באקדחו של אלן כדי לירות באמבט. היא מספרת לקבוצה כי כל מי שמת בבית החולים זוכה לתחייה מחדש, אמט והכלב הם ביניהם. קווין פרנואידי, שחושד שמארי הופכת לרוח רפאים, תופס את האקדח של אלן ויורה בה למוות. מכיוון שמג מסרבת להשתמש במעלית, הקבוצה התפצלה, כשג'סי, קווין ופרדי לוקחים את גופתה של מארי למעלית ואלן ומג משתמשים במדרגות. הם מגיעים לקומה השלישית, שם יש לג'סי תחושות הקשורות לרוצח ילדים בשם ג'ייקוב. ג'ייקוב התחייב לשמור על הקומה השלישית של בית החולים ששמורה במיוחד לחולי נפש. למרות זאת, הוא רוצח ילדה קטנה בשטח בית החולים. לאחר מכן הוא שרף את בית החולים וניסה לברוח כהסחת דעת, אך האח ראסל השליך את מפתחות הדלת ולכד את שניהם באש. ג'ייקוב הרג והשיב בחזרה לחיים אנשים בבית החולים כדי שיוכל להחזיק אותם, אך כולם נכשלו עד כה. במהלך בדיקת הרצפה קווין נעלם. ג'סי ופרדי מתאחדים עם אלן, מג וארלו, שהרגו את קתלין שקמה לתחייה והחליטו להציל את כולם. הם מוצאים את קווין לכוד ברוח הילדה הקטנה ומצליחים לשחרר אותו, אך תוך כדי כך מתגלה שפרדי מת, הוחזר לחיים והכריח את ארלו לירות בו. השאר מנסים להימלט דרך המדרגות, אולם בסופו של דבר ג'סי מבינה שעד שלא יצליחו לנצח את ג'ייקוב, הוא לעולם לא יאפשר להם לעזוב. לשם כך היא מתחזה לאח ראסל, ומתכוונת להפחיד אותו מהעולם החי. התוכנית עובדת. עם זאת, ג'ייקוב משתמש במארי שקמה לתחייה כדי להרוג את קווין. קווין קם לתחייה מחדש, אך לא מראה שום סימפטום של רוח רפאים רגילה. לאחר מכן מתגלה כי הוא מוחזק ישירות על ידי ג'ייקוב, שמוצא את קווין כסוציופת ולכן הוא מושלם עבורו. עם זאת, מג קמה לתחייה גם היא. עם זאת, היא מוחזקת על ידי ראסל אך היא נמצאת בשליטה. ראסל אומר לקבוצה לעזוב בזמן שהוא מתעמת ומכניע את ג'ייקוב בהצלחה. ג'סי, אלן וארלו עוזבים את המקום בבטחה, ומגלים שכבר שהיום הוא כבר יום כל הקדושים והשעה היא שעת צהריים. לאחר מכן חוזרים חזרה לבית החולים, שם ג'ייקוב נשבע להימלט, אך ראסל קובע כלאחר יד שהוא יצטרך לעבור אותו קודם לפני שהוא מכבה את האורות. "בו", במסד הנתונים הקולנועיים IMDb (באנגלית) "בו", באתר AllMovie (באנגלית) "בו", באתר Rotten Tomatoes (באנגלית) "בו", במסד הנתונים הקולנועיים KinoPoisk (ברוסית) Boo, 2006-07-13, נבדק ב-2020-10-23
יחסי אנגולה – הרפובליקה הדמוקרטית של קונגו

יחסי אנגולה–הרפובליקה הדמוקרטית של קונגו הם יחסי החוץ דו-צדדיים בין הרפובליקה הדמוקרטית של קונגו לאנגולה. שתי המדינות חולקות גבול של 2,646 ק"מ. אנגולה הייתה מעורבת מקרוב בפוליטיקה ברפובליקה הדמוקרטית של קונגו, ולקחה חלק במלחמת קונגו הראשונה ב-1997 שבמהלכה הודח שליט קונגו מובוטו ססה סקו. השלטון החדש בקונגו קיבל תמיכה משמעותית מצד ממשלת אנגולה. מאז ששליט קונגו ז'וזף קבילה דחה את הבחירות בדצמבר 2016 וניסה להיאחז בשלטון היחסים בין המדינות נחלשו מעט. מן הצד השני, בשל המצב הפוליטי האנגולה, ברחו ממנה עשרות אלפי פליטים לקונגו. מדיה וקבצים בנושא יחסי אנגולה – הרפובליקה הדמוקרטית של קונגו בוויקישיתוף
יחסי הרפובליקה הדמוקרטית של קונגו – קניה

יחסי הרפובליקה הדמוקרטית של קונגו–קניה הם יחסי החוץ דו-צדדיים בין הרפובליקה הדמוקרטית של קונגו לקניה. לשתי המדינות יחסים חמים מאוד, במיוחד בתחומי הסחר והביטחון. בשתי המדינות ישנה אוכלוסייה גדולה של דוברי סוואהילי - דבר אשר מחזק את שיתופי הפעולה התרבותיים בין המדינות. היות שלרפובליקה הדמוקרטית של קונגו כמעט ואין גישה ישירה לים, היא נעזרת בנמליה של קניה. קניה מפעילה שגרירות בקינשאסה ולרפובליקה הדמוקרטית של קונגו יש שגרירות בניירובי. מנהיג קונגו לשעבר ז'וזף קבילה ביקר בקניה בהזדמנויות רבות. הנשיא הקנייתי אוהורו קניאטה היה ראש המדינה הזר היחיד שהשתתף בהשבעה של הנשיא הקונגולזי פליקס צ'יסקדי בשנת 2019. צ'יסקדי ביקר בעצמו בניירובי בחודשים שלאחר ההשבעה.
מועצת נשים בין-לאומית

מועצת נשים בין-לאומית (באנגלית: International Council of Women, או בקיצור ICW) היא ארגון נשים בין-לאומי. לארגון יש ייצוג באומות המאוחדות ומתקיימים שיתופי פעולה בין המועצה לבין ארגוני האו"ם השונים כגון המועצה הכלכלית-חברתית של האומות המאוחדות, יוניסף, ארגון המזון והחקלאות, אונסק"ו וארגון העבודה הבין-לאומי. הארגון הוקם במרץ-אפריל 1888 (חלק מחגיגות 40 שנה לועידת סנקה פולס). עם כ-49 נציגות המייצגות 53 ארגוני נשים מ-9 מדינות: קנדה, ארצות הברית, אירלנד, הודו, בריטניה, פינלנד, דנמרק, צרפת ונורווגיה. מייסדות המועצה היו אליזבת קיידי סטנטון וסוזן ב. אנתוני שחשבו על הקמת מועצה שכזו עוד בשנת 1882 במהלך ביקור באירופה. עם הקמת המועצה, הוצע למיליסנט פוסט לכהן כנשיאה הראשונה אך היא סירבה. בשנת 1903 החלה פעילות באיטליה ובשנת 1905 החלה פעילות גם בבלגיה. המועצה המקומית של אוסטרליה הוקמה בשנת 1931. המקור התקציבי המרכזי של המועצה בשנותיה הראשונות היה ארצות הברית. מרבית הפגישות נערכו באירופה או בצפון אמריקה, והן התרחשו בשלוש שפות רשמיות – אנגלית, צרפתית וגרמנית – מה שהרתיע נשים ממוצא שאינו אירופי. ה-ICW לא קידמה באופן פעיל את זכות הבחירה לנשים, כדי לא להרגיז את החברות השמרניות יותר. המועצה החלה לפעול בנושא זכות הבחירה בתחילת המאה ה-20. במהלך מלחמת העולם השנייה פעילות הארגון באירופה נפגעה בצורה משמעותית. לא כונסו קונגרסים וכמה מן המועצות הלאומיות כלל לא עבדו בזמן המלחמה. וועידת הארגון התכנסה בשנת 1946. הוועידה גינתה את פשעי המלחמה ודרשה מעורבות נשים גבוהה יותר בהנהגה. נכון ל-2020, חברים ב-ICW ארגונים מכ-70 מדינות, והמטה המרכזי נמצא בפריז שבצרפת. ועידת המועצה מתכנסת אחת לשלוש שנים. מדיה וקבצים בנושא מועצת נשים בין-לאומית בוויקישיתוף אתר האינטרנט הרשמי של מועצת נשים בין-לאומית מועצת נשים בין-לאומית, באתר אנציקלופדיה בריטניקה (באנגלית)
אוניברסיטת יוהנסבורג

אוניברסיטת יוהנסבורג (באנגלית: University of Johannesburg; בראשי תיבות: UJ) היא אוניברסיטה ציבורית, הממוקמת ביוהנסבורג שבדרום אפריקה, ולומדים בה למעלה מ-51,000 סטודנטים. אוניברסיטת יוהנסבורג הוקמה בשנת 2005 כאיחוד של מספר מוסדות אקדמיים קיימים. מתוך 51,000 הסטודנטים, כ-3,000 מגיעים מ-80 מדינות מחוץ לדרום אפריקה. במוסד פועלות כשמונה פקולטות בסך הכל: רוח, מדעי הרפואה, עיצוב ואדריכלות, מדע, הנדסת סביבה, כלכלה ועסקים, חינוך ומשפטים. האוניברסיטה חברה באוניברסיטאס 21, איגוד האוניברסיטאות באפריקה (AAU) ובאיגוד אוניברסיטאות חבר העמים הבריטי (ACU). במהלך הבהלה לזהב ביוהנסבורג הוקמו מספר מקומות הכשרה לגל המהגרים שהגיע לאזור. בתחילה הוקם מכון טכני בשנת 1903. בשנות ה-60 החלו לימודים גם באפריקאנס ולאחר נפילת משטר האפרטהייד ב-1994 החלו ללמוד יותר סטודנטים שחורים במוסד (שרשמית יכלו להתקבל עוד בשנת 1982). דירוג שנגחאי - מיקום 501–600 (2023) דירוג Times Higher Education - מיקום 401–500 (2024) דירוג QS לאוניברסיטאות - מיקום 306 (2024) מדיה וקבצים בנושא אוניברסיטת יוהנסבורג בוויקישיתוף אתר האינטרנט הרשמי של אוניברסיטת יוהנסבורג אוניברסיטת יוהנסבורג, ברשת החברתית אקס (טוויטר) ערך זה הוא קצרמר בנושא אוניברסיטאות ומכללות ובנושא דרום אפריקה. אתם מוזמנים לתרום לוויקיפדיה ולהרחיב אותו.